Diari Oficial de la Generalitat Valenciana


Sumari del DOGV 6225, del 12-03-2010 (2010/2701)

RESOLUCIÓ de 22 de febrer de 2010, de la consellera de Justícia i Administracions Públiques, per la qual es disposa l'execució de la sentència ferma núm. 573/2009, del Jutjat Contenciós Administratiu Núm. 8 de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/2701


Data del document
:   22-02-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 22 de febrer de 2010, de la consellera de Justícia i Administracions Públiques, per la qual es disposa l'execució de la sentència ferma núm. 573/2009, del Jutjat Contenciós Administratiu Núm. 8 de València. [2010/2701]  
Per Orde de 16 d'octubre de 2006, de la llavors Conselleria de Justícia, Interior i Administracions Públiques, es van convocar proves selectives d'accés al grup E, sector laboral, ajudant de manteniment, torn d'accés lliure, convocatòria 136/04, corresponents a l'oferta d'ocupació pública de la Generalitat Valenciana de 2004 (DOCV de 27.10.2006).  
Per acord del Tribunal de Selecció, de 17 de setembre de 2008, es van fer públiques la relació definitiva d'aspirants aprovats, així com les puntuacions definitives del barem.  
Disconforme amb la puntuació assignada en la fase de concurs, el participant Abel Drago Benot va interposar recurs d'alçada davant de la Conselleria de Justícia i Administracions Públiques.  
Confirmat, en via administrativa de recurs, l'acord de 17 de setembre de 2008, l'interessat va sotmetre a revisió en via contenciosa, davant del Jutjat Contenciós Administratiu Núm. 8 de València, la resolució desestimatòria del seu recurs d'alçada.  
El recurs jurisdiccional, que es va substanciar pels tràmits del procediment abreviat, va ser resolt estimatòriament per la sentència 573/2009, de 14 d'octubre.  
Caducada l'acció ordinària d'apel·lació, per transcurs del termini sense exercici de recurs, la sentència va esdevindre ferma i va adquirir autoritat de cosa jutjada.  
El Jutjat Contenciós Administratiu Núm. 8 de València, que va conéixer les actuacions en primera instància, va estimar parcialment la pretensió impugnatoria del demandant. La part dispositiva de la sentència declara la nul·litat parcial de l'acord de 17 de setembre de 2008 i reconeix -com a situació jurídica individualitzada- el dret de l'actor a ser avaluat amb la qualificació final de 71,65 punts en el concurs-oposició de la convocatòria 136/04.  
Vista l'Acta d'1 de febrer de 2010, del Tribunal de Selecció de la referida convocatòria 136/04.  
Atesos els pronunciaments continguts en la resolució de la sentència 573/2009, del Jutjat Contenciós Administratiu Núm. 8 de València, i de conformitat amb el que disposa l'article 118 de la Constitució Espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, els quals establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
Declarar, a proposta del Tribunal de Selecció, que a l'aspirant Abel Drago Benot, amb DNI 79122809, li corresponen 8,30 punts en l'apartat EP3 del barem de la fase de concurs, amb la qual cosa obté una puntuació definitiva en la fase de concurs de 31,40 punts i, conseqüentment la qualificació final de 71,65 punts en el concurs-oposició de la convocatòria 136/04, d'accés al grup E, sector laboral, ajudant de manteniment, torn d'accés lliure; puntuació que resulta insuficient per a superar les esmentades proves selectives.  
Contra la present resolució, podrà promoure's, per les parts legitimades, incident d'execució de sentència, davant del Jutjat Contenciós Administratiu Núm. 8 de València, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 22 de febrer de 2010.- La consellera de Justícia i Administracions Públiques: Paula Sánchez de León Guardiola.